PMIndiaData/PMIndiaSum huggingface dataset:
భార‌తీయ త‌ర‌హా వైద్య‌ వ్య‌వ‌స్థ జాతీయ క‌మిషన్ ఏర్పాటుకు సంబంధించిన‌ బిల్లు, 2018కు కేంద్ర కేబినెట్ ఆమోదం

భార‌తీయ త‌ర‌హా వైద్య వ్య‌వ‌స్థ‌కు సంబంధించి జాతీయ క‌మిష‌న్ ఏర్పాటుకు వీలు క‌ల్పించే ముసాయిదా బిల్లు(2018)కు కేంద్ర కేబినెట్ ఈ రోజు ఆమోదం తెలిపింది. ఇది ప్ర‌స్తుతం ఉన్న సెంట్ర‌ల్ కౌన్సిల్ ఫ‌ర్ ఇండియ‌న్ మెడిసిన్ (సిసిఐఎం) స్థానం లో పార‌ద‌ర్శ‌క‌త‌ తో కూడిన‌ కొత్త సంస్థ ఏర్పాటుకు ఇది వీలు క‌ల్పిస్తుంది. ముఖ్యాంశాలు: ఈ ముసాయిదా బిల్లు , జాతీయ క‌మిష‌న్ ఏర్పాటుతో పాటు స్వ‌తంత్ర ప్ర‌తిప‌త్తి కలిగిన నాలుగు బోర్డుల ఏర్పాటుకు వీలు క‌ల్పిస్తుంది. ఆయుర్వేద‌, యునాని బోర్డు కింద ఆయుర్వేద విద్య‌, యునాని, సిద్ద‌, సౌవారిగ్‌పా బోర్డు కింద యునాని, సిద్ధ‌, సౌవారిగ్‌పా విద్యా వ్య‌వ‌హారాలు నిర్వ‌హిస్తారు. ప్ర‌తిపాదిత ముసాయిదా కింద రెండు ఉమ్మ‌డి బోర్డులు ఏర్ప‌డ‌తాయి. ఒక‌టి బోర్డ్ ఆఫ్ అసెస్‌మెంట్‌, రేటింగ్‌. ఇది భార‌తీయ త‌ర‌హా వైద్య విద్య‌కు సంబంధించిన విద్యా సంస్థ‌ ల‌కు అనుమ‌తులు మంజూరు చేయ‌డం, రేటింగ్‌, ప్ర‌మాణాల ప‌రిశీల‌న వంటి వాటిని ప‌రిశీలిస్తుంది. బోర్డ్ ఆఫ్ ఎథిక్స్‌, రిజిస్ట్రేష‌న్ ఆఫ్ ప్రాక్టిష‌న‌ర్స్ ద్వారా జాతీయ రిజిస్ట‌ర్‌ ను నిర్వ‌హిస్తారు. అలాగే నేష‌న‌ల్ క‌మిష‌న్ ఫ‌ర్ ఇండియ‌న్ మెడిసిన్ నైతిక విలువ‌ల‌కు సంబంధించిన అంశాల‌ను ప‌ర్య‌వేక్షిస్తుంది. ఈ బిల్లు కామ‌న్ ప్ర‌వేశ ప‌రీక్ష‌, కోర్సు పూర్తి అయిన విద్యార్థుల‌కు ఎగ్జిట్ ప‌రీక్ష‌ను ప్ర‌తిపాదిస్తున్న‌ది. విద్యార్థులు త‌మ వృత్తిని ప్రారంభించ‌డానికి , లైసెన్సు ను పొంద‌డానికి ఈ ప‌రీక్ష‌ను పాస్ కావ‌ల‌సి ఉంటుంది. దీనికి తోడు ఈ బిల్లు లో ఉపాధ్యాయ అర్హ‌తా ప‌రీక్ష‌ను కూడా నిర్దేశించారు. అధ్యాప‌కుల నియామ‌కానికి ముందు వారు ఈ ప‌రీక్ష‌లో ఉత్తీర్ణులు కావ‌ల‌సి ఉంటుంది. అలాగే ప్ర‌మోష‌న్ల‌కూ ప‌రీక్ష ఉంటుంది. ముసాయిదా బిల్లు భార‌తీయ వైద్య విద్యా విధానం లో సంస్క‌ర‌ణ‌ల‌కు వీలు క‌ల్పిస్తున్న‌ది. ఆలోప‌తి వైద్యానికి జాతీయ మెడిక‌ల్ క‌మిష‌న్ ప్ర‌తిపాదించిన‌ట్లుగా భార‌తీయ‌ వైద్య విధానానికి దీనిని ప్ర‌తిపాదించారు. ప్ర‌తిపాదిత రెగ్యులేట‌రీ వ్య‌వ‌స్థ ద్వారా పార‌ద‌ర్శ‌క‌త‌, జ‌వాబుదారిత‌నం ఉంటాయి. ఇది ప్ర‌జ‌ల ప్ర‌యోజ‌నాల ప‌రిర‌క్ష‌ణ‌కు ఉప‌క‌రిస్తుంది. ఎన్‌.సి.ఐ.ఎం. దేశం లో అంద‌రికీ వైద్య సేవ‌లు అందుబాటులోకి తెచ్చేందుకు ప్రోత్స‌హిస్తుంది.
‘‘ఇండియా- ఇజ్రాయల్ ఇండస్ట్రియల్ ఆర్ & డి టెక్నలాజికల్ ఇనవేశన్ ఫండ్’’ పై ఎమ్ఒయు కు ఆమోదం తెలిపిన మంత్రివర్గం

‘‘ఇండియా- ఇజ్రాయల్ ఇండస్ట్రియల్ ఆర్ & డి టెక్నలాజికల్ ఇనవేశన్ ఫండ్’’ (I4F)పై ఒక అవగాహన పూర్వక ఒప్పందానికి ప్రధాన మంత్రి శ్రీ‌ నరేంద్ర మోదీ అధ్యక్ష‌తన సమావేశమైన కేంద్ర మంత్రివర్గం ఆమోదం తెలిపింది. ఈ ఎమ్ఒయు 2017 జులైలో కుదిరింది. భారతదేశం మరియు ఇజ్రాయల్ లు ప్రతి ఏటా చెరి 4 మిలియన్ యూఎస్ డాలర్లకు సమానమైన మొత్తాన్నిఈ నిధికి – 5 సంవత్సరాల పాటు- అందిస్తాయి. ఈ ఇనవేశన్ ఫండును ప్రతి దేశం నుండి నలుగురు సభ్యులు చొప్పున ఉండే ఒక ఉమ్మడి మండలి నిర్వహిస్తుంది. శాస్త్ర విజ్ఞానం మరియు సాంకేతిక విజ్ఞాన రంగాలలో పారిశ్రామిక పరిశోధన మరియు అభివృద్ధి, ఇంకా నవకల్పన సంబంధిత ద్వైపాక్ష‌ిక సహకారాన్ని పెంపొందించడం ఈ ఎమ్ఒయు ముఖ్యోద్దేశంగా ఉంది. ఇందుకోసం నవకల్పనతో కూడిన లేదా సాంకేతిక విజ్ఞాన ఆధారితమైన నూతన లేదా మెరుగైన ఉత్పత్తులు, సేవలు లేదా ప్రక్రియల కోసం సంయుక్త పథకాలకు మద్ధతును అందించడం జరుగుతుంది. ఈ కోవకు చెందిన పథకాలు నీరు, వ్యవసాయం, శక్తి మరియు డిజిటల్ టెక్నాలజీల వంటి పరస్పర ప్రయోజనాలు ముడిపడి ఉన్న రంగాలలో తక్కువ వ్యయమయ్యే సాంకేతిక సంబంధ నవకల్పనలకు దారితీయగలవు. భారతదేశం మరియు ఇజ్రాయల్ ల ప్రైవేటు పరిశ్రమలు, సంస్థలు మరియు పరిశోధన- అభివృద్ధి సంస్థలు పాలుపంచుకొనే కన్సార్షియాను ఏర్పాటు చేస్తారు. సంయుక్త నిధి అండతో సాగే కార్యకలాపాలు రెండు దేశాలలోను సాంకేతిక, ఆర్థిక సమన్వయాన్ని పెంచనున్నాయి. ఇందుకుగాను, సాంకేతిక విజ్ఞాన ఆధారిత నవకల్పనకు పెద్ద పీట వేసే ప్రాజెక్టులు మరియు కొలాబరేషన్ లను సంయుక్తంగా అభివృద్ధి చేస్తారు. ఇటు దేశీయంగాను, అటు గ్లోబల్ మార్కెట్ ప్లేస్ లోను అవకాశాలను అందిపుచ్చుకోవడానికి ఇజ్రాయల్- ఇండియా సంయుక్త పథకాలను ఈ పరిణామం ప్రోత్సహించగలుగుతుంది. ‘‘పరిజ్ఞానాన్ని’’ ‘‘ప్రావీణ్యంగా’’ బదలాయించడం కోసం ఉమ్మడి ప్రాజెక్టులకు ఈ ఎమ్ఒయు వెన్నుదన్నుగా నిలుస్తుంది. ఇది భారతదేశంలో నవకల్పనకు మరియు ‘స్టార్ట్- అప్ ఇండియా కార్యక్రమాని’కి ఊతం ఇవ్వగలుగుతుందని భావిస్తున్నారు.
సిఎ డేసందర్భం లో చార్టర్డ్ అకౌంటెంట్ లకు శుభాకాంక్షలను తెలిపిన ప్రధాన మంత్రి

‘సిఎ డే’ నాడు చార్టర్డ్ అకౌంటెంట్ లు అందరి కి ప్ర‌ధాన మంత్రి శ్రీ న‌రేంద్ర మోదీ శుభాకాంక్షలను వ్యక్తం చేశారు. అర్థశాస్త్ర రంగం లో చార్టర్డ్ అకౌంటెంట్ లకు గల ప్రాముఖ్యం విషయం లో తన అభిప్రాయాల ను వెల్లడి చేస్తున్నటువంటి ఒక వీడియో ను కూడా శ్రీ నరేంద్ర మోదీ ఈ సందర్భం లో శేర్ చేశారు. ప్రధాన మంత్రి ఒక ట్వీట్ లో – ‘‘మన ఆర్థిక వ్యవస్థ లో చార్టర్డ్ అకౌంటెంట్ యొక్క పాత్ర ముఖ్యమైంది అని చెప్పాలి. సిఎ డే సందర్భం లో, చార్టర్డ్ అకౌంటెంట్ లు అందరి కి ఇవే శుభాకాంక్షలు. ఆర్థిక వ్యవస్థ లో వృద్ధి ని మరియు పారదర్శకత్వాన్ని పెంపొందింప చేయడం లో వారు కఠోర శ్రమ ను కొనసాగిస్తూనే ఉంటారని ఆశిస్తున్నాను.’’ అని పేర్కొన్నారు.
వివిధ పండుగ ల‌ను పుర‌స్క‌రించుకొని దేశవ్యాప్త ప్ర‌జ‌ల‌ కు శుభాకాంక్ష‌లు తెలిపిన ప్ర‌ధాన మంత్ర

వివిధ పండుగ ల‌ను పుర‌స్క‌రించుకొని దేశం లోని ప్రజలందరి కి ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ఆయన తన సందేశాల ను వరుస గా ఈ కింద పేర్కొన్న విధం గా ట్విటర్ లో పొందుపరచారు. ‘‘వివిధత్వం లో ఏక‌త్వం యొక్క పర్వం. సోద‌ర‌భావం మ‌రియు స‌ద్భావ‌న స్ఫూర్తి ని మ‌నం పండుగ వలె జ‌రుపుకొంటున్నాం. రానున్న రోజుల‌ లో దేశ‌ం అంతటా ప్ర‌జ‌లు వేరు వేరు రకాలైన పండుగ‌ ల‌ను జ‌రుపుకోబోతున్నారు. ఆయా సంద‌ర్భాల ను పుర‌స్క‌రించుకొని ప్ర‌తి ఒక్క‌ వ్యక్తి కి ఇవే నా శుభాకాంక్ష‌లు. ప్ర‌తి ఒక్క‌రి జీవ‌నం లో సంతోషాన్ని, ఇంకా స‌మృద్ధి ని ఆ ఈశ్వరుడు క‌లుగజేయు గాక‌!’’ ‘‘మీ అంద‌రికీ బైశాఖి శుభాకాంక్ష‌లు. బైశాఖి దీవెన‌ లు మీకు అంద‌రి కి ల‌భించు గాక‌. ఈ మంగ‌ళ‌ప్ర‌ద‌మైన రోజు ప్ర‌తి ఒక్క‌రి జీవనం లో చ‌క్క‌ని ఆరోగ్యాన్ని మ‌రియు సాఫ‌ల్యాన్ని అందజేయు గాక‌. క‌ష్ట‌ించి ప‌నిచేస్తూ మ‌న దేశ ప్ర‌జానీకాని కి ఆహారాన్ని అందిస్తున్న‌టువంటి రైతుల‌ కు ఇవే మ‌న అందరి వంద‌నాలు.’’ ‘‘హుషారైన ఒడియా స‌ముదాయాని కి సంతోష‌దాయ‌క‌మైనటువంటి నూత‌న సంవ‌త్స‌ర శుభాకాంక్ష‌లు. క్రొత్త ఆకాంక్ష‌లను మ‌రియు స‌రిక్రొత్త ఆశ‌ ల‌ను కొత్త సంవ‌త్స‌రం అందించు గాక‌. ఈ మ‌హా విశుబ సంక్రాంతి మీ యొక్క కోరిక‌ల‌న్నింటి ని నెర‌వేర్చు గాక‌. ప్ర‌తి ఒక్క‌రి కి సంతోషాన్ని మరియు శ్రేయాన్ని ప్రసాదించాలంటూ ఆ ఈశ్వ‌రుడి ని నేను ప్రార్థిస్తున్నాను.’’ ‘‘త‌మిళ నాడు కు చెందిన నా ప్రియ సోద‌రీమ‌ణులు మ‌రియు సోద‌రులారా, రానున్న నూతన సంవ‌త్స‌రం మీకు అందరికీ ఒక అపూర్వ‌మైన సంవత్సరం గా ఉండాలంటూ ఆ ఈశ్వ‌రుడి ని ప్రార్థిస్తున్నాను. నా యొక్క సోద‌రీమ‌ణుల‌ కు మ‌రియు సోద‌రుల‌ కు పుథండు శుభాకాంక్ష‌లు. రానున్న సంవ‌త్స‌రం లో ఆ ఈశ్వరుడు మ‌న అంద‌రి ఆకాంక్ష‌ ల‌ను నెర‌వేర్చు గాక‌. ప్ర‌తి ఒక్క‌రూ సంతోషం గా, చ‌క్క‌ని ఆరోగ్యం తో ఉండు గాక.’’
కస్టమ్స్ సంబంధిత వ్యవహారాలలో సహకారం మరియు పరస్పర సహాయం అనే అంశం పై భారతదేశం, కతర్ ల మధ్య ఒప్పందం పై సంతకాలు, ధ్రువీకరణ ప్రతిపాదనకు మంత్రిమండలి ఆమోదం

కస్టమ్స్ వ్యవహారాలలో సహకారం మరియు పరస్పర సహాయం అనే అంశం పై భారతదేశం, కతర్ ల మధ్య ఒప్పందం పై సంతకాలు, ధ్రువీకరణ ప్రతిపాదనకు కేంద్ర మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. కస్టమ్స్ వ్యవహారాల పై భారత దేశం మరియు కతర్ ల మధ్య సహకారం కోసం ద్వైపాక్షిక ఒప్పందం కుదర్చడానికి ఈ ఒప్పందాన్ని ఉద్దేశించారు. కస్టమ్స్ నేరాల దర్యాప్తునకు, నివారణకు సంబంధిత సమాచారం అందుబాటులోకి రావడానికి ఈ ఒప్పందం తోడ్పడగలదు. అంతే కాకుండా, రెండు దేశాలకు మధ్య వ్యాపారం సాఫీగా సాగేందుకు, వర్తకం జరిగే వస్తువులకు పక్కా క్లియరెన్స్ లభించేందుకు ఈ ఒప్పందం దోహదపడగలదని ఆశిస్తున్నారు. పూర్వ రంగం: భారత దేశానికి కతర్ ఒక ముఖ్యమైన వ్యాపార భాగస్వామిగా ఉంది. రెండు దేశాలకు మధ్య వ్యాపారం సంవత్సరాల తరబడి విస్తరిస్తూ వస్తోంది. ద్వైపాక్షిక వ్యాపారం నిలకడగా వృద్ధి చెందుతున్న సంగతిని దృష్టిలో ఉంచుకొని ఇరు దేశాల కస్టమ్స్ అధికారులు సమాచారం, రహస్య సమాచారం ఇచ్చిపుచ్చుకునేందుకు ఒక చట్టబద్దమైన యంత్రాంగాన్ని సమకూర్చడం తప్పనిసరి అనే అభిప్రాయానికి వచ్చారు. కస్టమ్స్ చట్టాలను తగిన రీతిన వర్తింప చేయడం, కస్టమ్స్ నేరాల పరిశోధన మరియు నివారణ, చట్టబద్ధమైన వ్యాపారానికి అనువైన వాతావరణాన్ని ఏర్పరచడంలో ఈ యంత్రాంగం సహాయకారి కాగలదు. ఒప్పందం తాలూకు ముసాయిదా పాఠాన్ని పరస్సర చర్చల అనంతరం ఖరారు చేయడమైంది. వెల్లడించిన కస్టమ్స్ యొక్క విలువకు సంబంధించిన వాస్తవికత తాలూకు సమాచారాన్ని మార్పిడి చేసుకోవడానికి, అలాగే, వస్తువుల మూలానికి సంబంధించిన ధ్రువ పత్రాల ప్రామాణికతతో పాటు ఇరు దేశాలకు మధ్య వ్యాపారం జరిగే వస్తువుల వివరణ పై భారతీయ కస్టమ్స్ అవసరాలను, వ్యక్తం చేస్తున్న ఆందోళనలను పరిగణనలోకి తీసుకొంటుంది.
శ్రీ లంక అధ్య‌క్షుడి తో స‌మావేశ‌మైన ప్ర‌ధాన మంత్రి

శ్రీ‌ లంక అధ్య‌క్షుడు, శ్రేష్ఠుడు మాన్య శ్రీ‌ మైత్రీపాలా సిరిసేన 2019వ సంవ‌త్స‌రం మే నెల 30వ తేదీ నాడు జ‌రిగిన ప్ర‌ధాన మంత్రి శ్రీ న‌రేంద్ర మోదీ ప‌ద‌వీ ప్ర‌మాణ‌స్వీకారోత్స‌వాని కి విచ్చేశారు. ఈ రోజు న జ‌రిగిన ఒక ద్వైపాక్షిక స‌మావేశం లో, అధ్య‌క్షుడు శ్రీ సిరిసేన పాలుపంచుకొన్నారు. ఇటీవ‌లే నిర్వ‌హించిన‌ సాధార‌ణ ఎన్నిక‌ల లో ప్ర‌ధాన మంత్రి నాయ‌క‌త్వం లోని పార్టీ ఘ‌న విజ‌యాన్ని సాధించిన అనంత‌రం శ్రీ మోదీ మ‌రో మారు ప‌ద‌వీ బాధ్య‌త‌ల ను స్వీక‌రించినందుకు అధ్య‌క్షుడు శ్రీ సిరిసేన ఆయ‌న‌ కు అభినంద‌న‌ లు తెలిపారు. మ‌న ప్రాంతం లో శాంతి, స‌మృద్ధి, ఇంకా భ‌ద్ర‌త ల‌ కోసం రెండు దేశాల మధ్య సంబంధాల ను బలపర‌చుకొనేందుకు క‌ల‌సి ప‌ని చేయాల‌ని వుందంటూ శ్రీ సిరిసేన త‌న అభిలాష ను పున‌రుద్ఘాటించారు. ప‌ద‌వీ ప్ర‌మాణ‌ స్వీకారోత్స‌వాని కి హాజ‌ర‌యినందుకు, మ‌రి అలాగే త‌న యొక్క శుభాకాంక్ష‌ల ను తెలియ‌ జేసినందుకు అధ్య‌క్షుడు శ్రీ సిరిసేన కు ప్ర‌ధాన మంత్రి శ్రీ మోదీ ఆత్మీయం గా ధ‌న్య‌వాదాలు ప‌లికారు. శ్రీ లంక తో స్నేహ‌పూర్వ‌క‌మైన‌టు వంటి ద్వైపాక్షిక సంబంధాల‌ ను మరింతగా బ‌లోపేతం చేసుకోవ‌డం కోసం త‌న ప్ర‌భుత్వం చిత్త‌శుద్ధి తో కృషి చేస్తుంద‌ని శ్రీ మోదీ వెల్లడించారు. ఉగ్ర‌వాదం, తీవ్రవాదం మాన‌వాళి కి ఒక బెద‌రింపు గా ఉంటూ వ‌స్తున్నాయని ఉభ‌య నేత‌లు గుర్తు కు తెచ్చుకొన్నారు. ద‌క్షిణ ఆసియా లోను, ఇంకా హిందూ మ‌హాస‌ముద్ర ప్రాంతం లోను శాంతి, భ‌ద్ర‌త ల ప‌రిర‌క్ష‌ణ కోసం మరింత సన్నిహితం గా సహకరించుకోవాల‌న్న వ‌చ‌నబ‌ద్ధ‌త ను వారు ఇరువురూ వ్యక్తం చేశారు.
ఇండో జ‌ర్మ‌న్ – సెంటర్ ఫర్ సస్టెయినబిలిటి పై  భార‌త‌దేశం, జ‌ర్మ‌నీలు రూపొందించిన జాయింట్ డిక్ల‌రేష‌న్ ఆఫ్ ఇంటెంట్‌ ను మంత్రివర్గం దృష్టికి తీసుకురావడమైంది

ఇండో జ‌ర్మ‌న్ – సెంటర్ ఫర్ సస్టెయినబిలిటి (ఐజిసిఎస్‌) కోసం భార‌త‌దేశపు శాస్త్ర‌ విజ్ఞానం మరియు సాంకేతిక విజ్ఞాన విభాగం (డిఎస్ టి), జ‌ర్మ‌నీ కి చెందిన ఫెడరల్ మినిస్ట్రీ ఆఫ్ ఎడ్యుకేషన్ అండ్ రిసర్చ్ (బిఎమ్ బిఎఫ్‌) కు మధ్య జాయింట్ డిక్ల‌రేష‌న్ ఆఫ్ ఇంటెంట్‌ (జెడిఐ) కుదిరిన సంగతిని కుదుర్చుకున్నాయి. ఇది ప్ర‌ధాన మంత్రి శ్రీ న‌రేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టికి తీసుకురావడం జరిగింది. 2017 మే నెల 30న బెర్లిన్ లో భార‌త‌దేశ‌ ప్ర‌ధాన మంత్రి కి, జ‌ర్మ‌న్ ఫెడరల్ చాన్స్ ల‌ర్ కు మ‌ధ్య‌ నాలుగో అంత‌ర్ ప్ర‌భుత్వ సంప్ర‌దింపులు (ఐజిసి) జ‌రిగిన సందర్భంలో, జెడిఐ కు తుది రూపు వ‌చ్చింది. జెడిఐ పై భార‌త‌దేశపు శాస్త్ర‌ విజ్ఞానం మరియు సాంకేతిక విజ్ఞాన శాఖ కేంద్ర మంత్రి డాక్ట‌ర్ హ‌ర్ష్ వ‌ర్ధ‌న్‌, జ‌ర్మ‌నీకి చెందిన విద్య, ప‌రిశోధ‌న శాఖ మంత్రి ప్రొఫెస‌ర్ డాక్ట‌ర్ యోహ‌న్నా వాంకా సంత‌కాలు చేశారు. ప్రాథమిక‌, అనువ‌ర్తిత శాస్త్ర‌ విజ్ఞాన సంబంధ ప‌రిశోధ‌న రంగాలలో జ‌ర్మ‌నీ, భార‌తదేశాల శాస్త్ర‌వేత్త‌ల మ‌ధ్య‌ స‌హకారాన్ని ప్రోత్స‌హించ‌డమే ఐజిసిఎస్ పైన కుదిరిన జెడిఐ ల‌క్ష్యం. జల వాయు సంబంధ పరివర్తన, సుస్థిరత్వంతో కూడిన అభివృద్ధి రంగాలలో విధాన ప‌ర‌మైన మ‌ద్ద‌తు, బోధ‌న‌, శిక్ష‌ణ‌, స‌మాచార విస్త‌ర‌ణ మొద‌లైన అంశాలు ఇందులో భాగంగా ఉంటాయి. అంత‌ర్ విభాగాల‌ ద్వారా ఇవి కొన‌సాగుతాయి. భారతదేశం లోను, జ‌ర్మ‌నీ లోను ఉన్న విశ్వ‌విద్యాల‌యాలు, సంస్థ‌లు, ప‌రిశ్ర‌మ‌లకు కూడా నెట్ వ‌ర్క్‌ను విస్త‌రించడం ద్వారా ఐజిసిఎస్ త‌న భ‌విష్య‌త్ సహకారాన్ని రూపొందించుకొంటుంది. ఐజిసిఎస్ కు భార‌త‌దేశం త‌ర‌ఫున మ‌ద్రాస్ లోని ఇండియ‌న్ ఇనిస్టిట్యూట్ ఆఫ్ టెక్నాల‌జీ (ఐఐటి ) ఆతిథ్య‌మిస్తుంది. ఈ జెడిఐ లో భాగంగా, మ‌ద్రాస్ ఐఐటి లోని ఐజిసిఎస్ కు కావలసిన నిధులను అందించ‌డానికిగాను అవ‌స‌ర‌మ‌య్యే సంస్థాగ‌త విధివిధానాల‌ను డిఎస్ టి, బిఎమ్ బిఎఫ్ లు క‌లిసి త‌యారు చేస్తాయి. సుస్థిర అభివృద్ధికి దోహ‌దం చేసే జలవాయు పరివర్తన రంగాలలో ప‌రిశోధ‌న చేప‌ట్ట‌డానికిగాను ఐజిసిఎస్ కు డిఎస్ టి గ్రాంట్- ఇన్- ఎయిడ్ ను సమకూర్చుతుంది. డిఎస్ టి, బిఎమ్ బిఎఫ్ లు ఉమ్మ‌డిగా 2018 జ‌న‌వ‌రితో మొద‌లుపెట్టి ఐదు సంవత్సరాల పాటు ఐజిసిఎస్ ను నిర్వ‌హిస్తాయి.
10 లక్షల మంది సిబ్బంది ని నియమించడానికి ఉద్దేశించిన రోజ్ గార్ మేళా ను అక్టోబర్ 22 న ప్రారంభించనున్న ప్రధాన మంత్రి

పది లక్ష ల మంది సిబ్బంది ని నియమించేందుకు ఉద్దేశించిన కార్యక్రమం అయినటువంటి ‘‘రోజ్ గార్ మేళా’’ను ప్రధాన మంత్రి అక్టోబరు 22 తేదీ న ఉదయం 11 గంటల కు వీడియో కాన్ఫరెన్సింగ్ మాధ్యమం ద్వారా ప్రారంభించనున్నారు. ఈ కార్యక్రమం లో భాగం గా కొత్త గా చేర్చుకొనే 75,000 మంది కి పైగా వ్యక్తుల కు నియామక లేఖల ను అందించడం జరుగుతుంది. ఈ సందర్భం లో నియామకం జరిగిన ఈ వ్యక్తులను ఉద్దేశించి ప్రధాన మంత్రి ప్రసంగించనున్నారు. యువతీ యువకుల కు ఉద్యోగ అవకాశాల ను కల్పించడం తో పాటు గా పౌరుల సంక్షేమాని కి పూచీ పడాలి అనే విషయం లో ప్రధాన మంత్రి యొక్క నిరంతర నిబద్ధత ను నెరవేర్చే దిశ లో ఇది ఒక మహత్తరమయిన ముందడుగు కానున్నది. ప్రధాన మంత్రి ఆదేశాల కు అనుగుణం గా, మంజూరైన ఉద్యోగాల కు ప్రతి గా ఇప్పటికే ఉన్న ఖాళీల ను ఉద్యమం తరహా లో నింపే దిశ లో అన్ని మంత్రిత్వ శాఖ లు మరియు విభాగాలు శ్రమిస్తున్నాయి. దేశం నలుమూల ల నుండి ఎంపికైన నూతన నియమితులు భారత ప్రభుత్వం లో 38 మంత్రిత్వ శాఖల లో/విభాగాల లో చేరనున్నారు. వీరు ప్రభుత్వం లో వివిధ స్థాయిల లో చేరుతారు. ఆ స్థాయి లు ఏవేవి అంటే అవి గ్రూప్-ఎ, గ్రూప్-బి (గజిటెడ్), గ్రూప్ -బి (నాన్-గజిటెడ్) మరియు గ్రూప్-సి అనేవే. నియామకాలు జరుపుతున్న ఉద్యోగాల లో కేంద్ర సాయుధ దళ సిబ్బంది, సబ్ ఇన్ స్పెక్టర్, కానిస్టేబుల్, ఎల్ డిసి, స్టెనో, పిఎ, ఇన్ కమ్ టాక్స్ ఇన్ స్పెక్టర్ లు, ఎంటిఎస్, తదితరాలు భాగం గా ఉన్నాయి. ఈ నియామకాల ను మంత్రిత్వ శాఖ లు మరియు విభాగాలు అయితే తమంతట తాము గాని, లేదా యుపిఎస్ సి, ఎస్ఎస్ సి , రైల్ వే రిక్రూట్ మెంట్ బోర్డు వంటి నియామక సంస్థ ల ద్వారా గాని మిశన్ మోడ్ లో చేపట్టడం జరుగుతున్నది. త్వరిత గతిన భర్తీ కై ఎంపిక ప్రక్రియల ను సులభతరం చేయడం తో పాటు గా ఈ ప్రక్రియ లో సాంకేతిక విజ్ఞాన సహాయాన్ని కూడా తీసుకోవడం జరిగింది.
శ్యామ్ జీ కృష్ణ వర్మ గారి వర్ధంతి సందర్భం లో  ఆయన నుస్మరించుకున్న ప్రధాన మంత్రి

శ్రీ శ్యామ్ జీ కృష్ణ వర్మ కు ఆయన వర్థంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. మన స్వాతంత్య్ర పోరాటాని కి శ్యామ్ జీ కృష్ణ వర్మ గారు అందించిన మరపురానటువంటి తోడ్పాటు ను చూసుకొని భారతదేశం లో ప్రతి ఒక్కరు గర్వపడుతున్నారు అని ప్రధాన మంత్రి అన్నారు. 2003వ సంవత్సరం లో జెనేవా నుంచి ఆ మహనీయ స్వాతంత్య్ర యోధుని చితాభస్మాన్ని తిరిగి భారతదేశాని కి రప్పించడాన్ని గురించి కూడా ఆయన గుర్తు కు తెచ్చుకొన్నారు. ప్రధాన మంత్రి ఒక ట్వీట్ లో – ‘‘సాహసి అయిన శ్యామ్ జీ కృష్ణ వర్మ గారి ని ఆయన వర్ధంతి సందర్బం లో స్మరించుకొంటున్నాను. మన స్వాతంత్య్ర సమరాని కి ఆయన అందించిన మరపురానటువంటి తోడ్పాటు ను చూసి భారతదేశం లో ప్రతి ఒక్క వ్యక్తి గర్విస్తున్నారు. 2003వ సంవత్సరం లో ఆయన చితాభస్మాన్ని జెనేవా నుంచి వాపసు రప్పించ గలగడం నా జీవనం లో అన్నింటి కంటే విశేషమైన క్షణాల లో ఒకటి గా ప్రకాశిస్తూ ఉంటుంది.’’ అని పేర్కొన్నారు.
భీతావహులు కావద్దని, అనవసర ప్రయాణాలు విరమించుకోవాలని ప్రజలకు ప్రధానమంత్రి పిలుపు
డాక్టర్ల సలహాలు, ఆదేశాలు పాటించండి :   ప్రధానమంత్రి

కోవిడ్-19 కారణంగా భీతావహులు కావద్దని, అనవసర ప్రయాణాలు మానుకోవాలని ప్రధానమంత్రి శ్రీ నరేంద్ర మోదీ ప్రజలకు విజ్ఞప్తి చేశారు. హోమ్ క్వారంటైన్ పాటించి ఇళ్లలోనే ఉండే ప్రతీ ఒక్కరూ డాక్టర్ల సలహాలు, సూచనలు పాటించాలని ఆయన సూచించారు. ప్రధానమంత్రి వరుసగా ట్విట్టర్ సందేశాలు ఇస్తున్నారు. “ముందు జాగ్రత్త అంటే భీతిల్లిపోవడం కాదనే విషయం మరిచిపోకండి. ఇంట్లో ఉండడం ఒక్కటే కాదు, మీ పట్టణంలో లేదా నగరంలోనే ఉండిపోవడం. అనవసర ప్రయాణాలు మీకే కాదు, ఇతరులకు కూడా ఏమీ సహాయకారి కాదు. ఇలాంటి సమయంలో మనం చేసే ఏ చిన్న ప్రయత్నం అయినా అతి పెద్ద ప్రభావాన్ని చూపుతుంది” అని ఆయన ఉద్బోధించారు. “డాక్టర్లు, అధికారులు ఇచ్చే సూచనలు వినాల్సిన సమయం ఇది. హోమ్ క్వారంటైన్ లో ఉండే ప్రతీ ఒక్కరూ ఆ ఆదేశాలు పాటించాలని నేను అందరినీ కోరుతున్నాను. ఇది మిమ్మల్నే కాదు, మీ స్నేహితులని, కుంటుంబాలని కూడా కాపాడుతుంది” అని ప్రధానమంత్రి అన్నారు. తోటి పౌరులకు సేవలందించేందుకు ఐటి వృత్తినిపుణులు, ఉద్యోగులు చేస్తున్న కృషిని ప్రశంసిస్తూ కోవిడ్-19పై పోరాటంలో వారు పోషిస్తున్న అసాధారణమైన పాత్ర రాబోయే ఎన్నో సంవత్సరాలు చిరస్థాయిగా గుర్తుండిపోతుందని అన్నారు. ఈ మేరకు ఒక ట్వీట్ చేస్తూ “వారంతా హీరోలు. కొన్ని సంవత్సరాల పాటు ప్రజల మనసుల్లో చిరస్థాయిగా నిలిచిపోయే అసాధారణ వ్యక్తులు” అని ప్రశంసించారు. “నేను చెబుతున్నది నూటికి నూరుపాళ్లు నిజం. తోటి పౌరుల కోసం ఎంతో శ్రమతో నిరంతరాయంగా సేవలందిస్తున్న ఐటి వృత్తి నిపుణులను చూసి భారతదేశం అమితంగా గర్వపడుతుంది. కోవిడ్-19పై చేస్తున్న అతి పెద్ద పోరాటంలో ఈ ఇన్నోవేటర్లు, వృత్తినిపుణులు అతి పెద్ద పాత్ర కలిగి ఉన్నారు”. #IndiaFightsCorona
అంత‌ర్జాతీయ‌ ఆర్థిక స్థితిగ‌తుల‌పై  రేపు ప్ర‌ధాని ఉన్న‌త స్థాయి స‌మావేశం

స‌మ‌కాలీన అంత‌ర్జాతీయ‌ స్థితిగ‌తులు – భార‌త దేశానికున్న‌ అవ‌కాశాలు అనే అంశం పై రేపు ఉద‌యం న్యూఢిల్లీలో నిర్వ‌హిస్తున్న ఉన్న‌త స్థాయి స‌మావేశంలో ప్ర‌ధాని న‌రేంద్ర మోదీ పాల్గొంటారు. క్యాబినెట్ మంత్రులు, ఆర్ బీ ఐ, పారిశ్రామిక వ‌ర్గాలు, ప్ర‌ధాన‌ బ్యాంక‌ర్లు, ఆర్థిక రంగ నిపుణులు, వివిధ రంగాల నిపుణులు, ఉన్నత స్థాయి అధికారులతో కూడిన 40 మంది ప్రతినిధులు ఈ స‌మావేశానికి హాజ‌రౌనున్నారు. స‌మ‌కాలీన ఆర్థిక స్థితిగ‌తులు, వాటిని భార‌త దేశం వినియోగించుకునే విధానాల‌పై ఈ కార్య‌క్ర‌మంలో విస్తృతంగా చ‌ర్చించే అవ‌కాశం ఉంది.
వస్తువులు మరియు సేవల పన్ను (జిఎస్ టి) బిల్లు కు ఆమోదం లభించిన సందర్భంగా దేశ ప్రజలకు అభినందనలు తెలిపిన ప్రధాన మంత్రి

జిఎస్ టి బిల్లు కు ఆమోదం లభించిన సందర్భంగా ప్రధాన మంత్రి శ్రీ నరేంద్ర మోదీ దేశ ప్రజలకు అభినందనలు తెలిపారు. “జిఎస్ టి బిల్లు కు ఆమోదం లభించిన సందర్భంగా దేశ ప్రజలందరికీ ఇవే నా అభినందనలు. నూతన సంవత్సరం, నూతన చట్టం , నవీన భారతదేశం” అని తన సందేశంలో ప్రధాన మంత్రి పేర్కొన్నారు.
న్యూ ఢిల్లీలోని ఎ ఐ ఐ ఎమ్ ఎస్ కు చెందిన వెస్ట్ అన్సారీ నగర్ మరియు ఆయుర్ విజ్ఞాన్ నగర్ కేంపస్‌ లలో నివాస సముదాయాల పునర్ వికాసానికి మంత్రివర్గం ఆమోదం

న్యూ ఢిల్లీలోని ఆల్ ఇండియా ఇన్ స్టిట్యూట్ ఆఫ్ మెడికల్ సైన్సెస్ (ఎ ఐ ఐ ఎమ్ ఎస్) కు చెందిన వెస్ట్ అన్సారీ నగర్, ఆయుర్ విజ్ఞాన్ నగర్ కేంపస్‌ లలో నివాస సముదాయాల పునర్వికాసానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ప్రస్తుతం ఉన్న ఇళ్ళ సముదాయాల స్థానంలో కొత్త నివాసాలను నిర్మించే కార్యక్రమాన్ని నేషనల్ బిల్డింగ్స్ కన్ స్ట్రక్షన్ కార్పోరేషన్ లిమిటెడ్ (ఎన్‌బిసిసి ) చేపడుతుంది. సుమారు 0.87 లక్షల చదరపు మీటర్ల బిల్డప్ ఏరియా (బియుఎ)తో టైప్ I నుండి టైప్ IV వరకు 1,444 నివాస భవనాలు, సుమారు 4.02 లక్షల చదరపు మీటర్ల బియుఎతో టైప్ II నుండి టైప్ VI వరకు 3,928 నివాస భవనాలు ప్రస్తుతం ఉన్నాయి. సుమారు 0.65 లక్షల చదరపు మీటర్ల సామాజిక మౌలిక సదుపాయాలను కూడా ఇది సృష్టిస్తుంది. ఇందులో ఒక ధర్మశాల సహా ఇంచుమించు 0.94 లక్షల చదరపు మీటర్ల వాణిజ్య బియుఎ కూడా ఉంటాయి. 30 సంవత్సరాల పాటు నిర్వహణ మరియు కార్యకలాపాల వ్యయాలను కలుపుకొని మొత్తం ప్రాజెక్టు అంచనా వ్యయం రూ.4,441 కోట్లు. వాణిజ్య స్థలాన్ని ఫ్రీ హోల్డ్ బేసిస్ పద్ధతిలో అమ్మడం ద్వారా సెల్ఫ్ ఫైనాన్సింగ్ ద్వారా ఈ ప్రాజెక్టును అమలు చేయడం జరుగుతుంది. దశలవారీగా 5 సంవత్సరాలలో ఈ ప్రాజెక్టును పూర్తి చేస్తారు. పూర్వ రంగం: వెస్ట్ అన్సారీ నగర్ మరియు ఆయుర్ విజ్ఞాన్ నగర్ కేంపస్‌లలో ఇప్పుడు ఉన్న నివాస గృహాలు 50- 60 సంవత్సరాలకు పైబడినవి. వాటికి కాలం చెల్లింది. వాటిలో నివసించడం సురక్షితం కాదు. ఈ పాతబడ్డ ఇళ్ళ స్థితి వేగంగా క్షీణిస్తుండడంతో వాటి నిర్వహణకు ఎంతో ఎక్కువ మొత్తం ఖర్చుపెట్టవలసి వస్తున్నది. న్యూ ఢిల్లీలోని ఎయిమ్స్‌లోని ప్రస్తుత గృహ సముదాయం భూమిని ఎంత అసమర్థంగా ఉపయోగిస్తున్నారో చాటిచెప్తున్నది. అందువల్ల హరిత భవన నిబంధనలు మరియు ఘన/ ద్రవ వ్యర్థాల నిర్వహణ పద్ధతులతో కూడిన ఆధునిక నిర్మాణ సాంకేతిక విజ్ఞానాన్ని ఉపయోగిస్తూ మాస్టర్ ప్లాన్ ఢిల్లీ (ఎమ్ పిడి) – 2021 ప్రకారం భూ వనరులను గరిష్ఠ స్థాయిలో వినియోగించుకొని గృహ సముదాయాన్ని మెరుగుపరచడం కోసం ప్రస్తుతం ఉనికిలో వున్న పాత, శిథిలావస్థలో ఉన్న గృహ సముదాయాన్ని పునర్ వికాసం కోసం ఒక ప్రతిపాదనను ఆరోగ్యం మరియు కుటుంబ సంక్షేమ మంత్రిత్వ శాఖ ముందుకుతెచ్చింది.
దేశం లోని వివిధ ప్రాంతాల‌ లో ప్రాణ‌ న‌ష్టం జరగడం ప‌ట్ల సంతాపం తెలిపిన ప్ర‌ధాన మంత్రి

మ‌ధ్య ప్ర‌దేశ్‌, రాజ‌స్థాన్‌, మ‌ణిపుర్‌, ఇంకా దేశం లోని విభిన్న ప్రాంతాల‌ లో అకాలిక వ‌ర్షాలు మ‌రియు తుఫాను ల కార‌ణం గా ప్రాణ న‌ష్టం జ‌ర‌గ‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “బాధితుల‌ కు సాధ్య‌మైన అన్ని ర‌కాలు గాను స‌హాయాన్ని అందించడం కోసం ప్ర‌భుత్వం శాయశ‌క్తులా కృషి చేస్తోంది. ప‌రిస్థితి ని అతి నిశితంగా ప‌ర్య‌వేక్షించడం జరుగుతోంది” అని ప్ర‌ధాన మంత్రి అన్నారు. మ‌ధ్య ప్ర‌దేశ్‌, రాజ‌స్థాన్‌, మ‌ణిపుర్‌, ఇంకా దేశం లోని వేరు వేరు ప్రాంతాల‌ లో అకాలిక వ‌ర్షాలు మ‌రియు తుఫానుల కార‌ణం గా ప్రాణాలను కోల్పోయిన వారి కుటుంబికుల‌ కోసం ప్ర‌ధాన మంత్రి జాతీయ స‌హాయ నిధి నుండి తలా 2 ల‌క్ష‌ల రూపాయ‌ల ప్రత్యేక అనుగ్ర‌హ పూర్వ‌క చెల్లింపు నకు ప్ర‌ధాన మంత్రి ఆమోదం తెలిపారు. మ‌ధ్య ప్ర‌దేశ్‌, రాజ‌స్థాన్‌, మ‌ణిపుర్‌, ఇంకా దేశం లోని వేరు వేరు ప్రాంతాల‌ లో అకాలిక వ‌ర్షాలు మ‌రియు తుఫానుల కార‌ణం గా గాయ‌ప‌డిన వారి కోసం తలా 50,000 రూపాయ‌ల వంతున ప్రత్యేక అనుగ్ర‌హ పూర్వ‌క చెల్లింపు నకు కూడా ప్ర‌ధాన మంత్రి ఆమోదం తెలిపారు.
భూమాత కు కృత‌జ్ఞత‌ ను వ్యక్తం చేసిన ప్ర‌ధాన మంత్రి

అంతర్జాతీయ ధరిత్రి దినం సందర్భం లో ధరణి మాత కు ప్ర‌ధాన మంత్రి శ్రీ న‌రేంద్ర మోదీ కృత‌జ్ఞత‌ ను వ్యక్తం చేశారు. ‘‘పుష్కలత్వానికి గాను మరియు దయాళుత్వానికి గాను మన భూగ్రహాని కి మనమంతా అంతర్జాతీయ ధరిత్రి దినం సందర్భం లో కృత‌జ్ఞత‌లను వ్యక్తం చేద్దాము. ఈ గ్రహాన్ని పరిశుభ్రమైనటువంటిదిగాను, ఆరోగ్యప్రదమైనటువంటిది గాను మరియు ఇతోధిక సమృద్ధితో కూడుకొన్నది గాను తీర్చిదిద్దే దిశ గా కృషి చేయడానికి మనం అందరమూ ప్రతిజ్ఞ చేద్దాము. కొవిడ్-19 ని ఓడించడం కోసం ముందువరుస లో నిలబడి శ్రమిస్తున్న వారందరికీ ఇదే విన్నపం’’ అంటూ ఒక సందేశం లో ప్ర‌ధాన మంత్రి పేర్కొన్నారు.
స్టార్ట‌ప్ ఇండియా ఉద్య‌మాన్ని రేపు ప్రారంభించ‌నున్న ప్ర‌ధాన మంత్రి

న్యూఢిల్లీలోని విజ్ఞాన్ భ‌వ‌న్ లో రేపు జ‌ర‌గ‌బోయే కార్య‌క్ర‌మంలో ప్ర‌ధాన మంత్రి శ్రీ న‌రేంద్ర మోదీ “స్టార్ట‌ప్ ఇండియా” ఉద్య‌మాన్ని ప్రారంభించ‌నున్నారు. దేశంలో ఔత్సాహిక పారిశ్రామిక వేత్తలను ప్రోత్సహించే ఉద్దేశంతో ఈ స్టార్టప్ ఇండియా ఉద్య‌మాన్ని ప్రారంభిస్తున్నారు. ఈ కార్య‌క్ర‌మానికి దేశ విదేశాల్లో అగ్రగామి స్టార్టప్ ల స్థాప‌కులు, ముఖ్య కార్య‌నిర్వ‌హ‌ణాధికారులు (సీఈఓ లు) హాజరు కానున్నారు. ఈ సంద‌ర్భంగా ప్ర‌ధాని ఒక వర్చుయల్ ప్ర‌ద‌ర్శ‌న‌ను సంద‌ర్శిస్తారు. స్టార్టప్ (అంకుర కంపెనీ)ల ఔత్సాహిక పారిశ్రామిక వేత్త‌ల‌తో ఆయన మాట్లాడ‌తారు. అంతే కాదు, స్టార్ట‌ప్ యాక్ష‌న్ ప్లాన్ ను ఆయన విడుద‌ల చేస్తారు. ఈ సంద‌ర్భంగా ఏర్పాటు చేసిన స‌భ‌ను ఉద్దేశించి ప్రధాని ప్రసంగిస్తారు. ఈ కార్య‌క్ర‌మానికి ప్ర‌ధాని హాజ‌రు కావ‌డాని కంటే ముందు స్టార్ట‌ప్ ఎంట‌ర్ ప్రిన్యూర్ షిప్ అంశంపైన ఒక రోజంతా వ‌ర్క్ షాప్ జ‌రుగుతుంది. ఇందులో ఈ అంశంపైన ప‌లు కోణాల్లో బృంద‌ చ‌ర్చ‌లు ఉంటాయి. ఈ వ‌ర్క్ షాపులో ‘ఫేస్-టు-ఫేస్ విత్ పాలసీ మేకర్స్’ (విధాన రూపకర్తల‌తో ముఖా ముఖి) అనే పేరుతో ప్ర‌శ్న‌లు, జ‌వాబుల విభాగం ఉంటుంది. ఇందులో కీల‌క మంత్రిత్వ‌ శాఖ‌ల‌కు చెందిన కార్య‌ద‌ర్శులు పాల్గొని, అంకుర కంపెనీలకు భ‌రోసాగా నిలిచే కేంద్ర ప్ర‌భుత్వ ప్రత్యేక వ్య‌వ‌స్థ గురించి వివ‌రిస్తారు. అంకుర కంపెనీల అభివృద్ధికిగాను ప్ర‌భుత్వం ఎలాంటి నిబ‌ద్ద‌త‌తో ప‌ని చేస్తుందో తెలియ‌జేయ‌డ‌మే ఈ కార్య‌క్ర‌మం ముఖ్య ఉద్దేశం. ఈ కార్య‌క్ర‌మంలో అంత‌ర్జాతీయ స్థాయి ప్ర‌ముఖులు, వెంచ‌ర్ కాపిట‌లిస్టులతో ముఖాముఖి కూడా ఉంటుంది. సాప్ట్ బ్యాంక్ వ్య‌వ‌స్థాప‌కుడు, సీఈఓ శ్రీ మాసాయోశి సాన్, వుయ్‌వ‌ర్క్ వ్య‌వ‌స్థాప‌కుడు శ్రీ ఏడమ్ న్యూమాన్ మొదలైన‌వారు ఈ కార్య‌క్ర‌మానికి హాజ‌ర‌వ‌బోతున్నారు. దేశంలోని ప్ర‌ముఖ విద్యాసంస్థ‌లైన‌ ఐఐటీలు, ఐఐఎంలు, ఎన్ఐటీ లు, ఐఐఐటీల‌లోను, కేంద్రీయ విశ్వ‌విద్యాల‌యాల్లోను, 350కి పైగా జిల్లాల‌కు చెందిన యువ‌ బృందాలకు ఈ కార్య‌క్ర‌మాన్ని ప్ర‌త్య‌క్ష ప్ర‌సార పద్ధతిలో అందుబాటులోకి తీసుకువస్తారు.
దేశ‌వ్యాప్తంగా ఉన్న నేశ‌న‌ల్ రూర‌ల్ లైవ్‌లీహుడ్స్ మిశ‌న్ లబ్ధిదారుల‌తో రేపు ప్రత్యక్షంగా సంభాషించ‌నున్న‌ ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ దీన్‌ద‌యాళ్ అంత్యోద‌య యోజ‌న – నేశ‌న‌ల్ రూర‌ల్ లైవ్‌లీహుడ్స్ మిశ‌న్ (డిఎవై – ఎన్ఆర్ఎల్ఎమ్‌) లో భాగ‌మైన స్వ‌యం స‌హాయ‌క బృందాల స‌భ్యుల‌తోను, డిడియు-జికెవై, ఇంకా ఆర్ఎస్ఇటిఐ ల‌ లబ్ధిదారుల‌ తోను రేపు అన‌గా జులై 12వ తేదీ ఉద‌యం 9.30 గంట‌ల‌కు వీడియో కాన్ఫ‌రెన్స్ మాధ్య‌మం ద్వారా నేరుగా సంభాషించ‌నున్నారు. డిఎవై – ఎన్ఆర్ఎల్ఎమ్ లో భాగంగా స్వ‌యం స‌హాయ‌ బృందాల (ఎస్ హెచ్ జి ల) స‌భ్యులు చేప‌ట్టిన వివిధ కార్య‌క్ర‌మాలతో పాటు ఆ కార్య‌క్ర‌మాలు వారి జీవితాల‌ను ఏ విధంగా ప్ర‌భావితం చేసిందీ నేరుగా వారి వ‌ద్ద నుండి తెలుసుకొనేందుకు ప్ర‌ధాన మంత్రి కి ఈ కార్య‌క్ర‌మం ఒక అవ‌కాశాన్ని క‌ల్పిస్తుంద‌ని భావిస్తున్నారు. దూర్‌ద‌ర్శ‌న్ ఈ కార్య‌క్ర‌మాన్ని ప్ర‌త్య‌క్ష ప్ర‌సారం చేయ‌నుంది. అలాగే ఎన్ఐసి ఈ కార్య‌క్ర‌మాన్ని త‌న నెట్‌వ‌ర్క్ ద్వారా వెబ్‌కాస్ట్ చేయ‌నుంది. ఎంపిక చేసిన లబ్ధిదారులలో.. బిహార్ కు చెందిన మ‌ద్య‌పాన నిరోధ‌ ఉద్య‌మంలో, మొక్క‌జొన్న పంట‌కు విలువ జోడింపు మ‌రియు మార్కెటింగ్ లో; ఛత్తీస్‌ గ‌ఢ్ కు చెందిన ఇటుక‌ల త‌యారీ యూనిట్‌ లో; స‌ఖి బిజినెస్ క‌ర‌స్పాండెంట్ మ‌రియు ఝార్ ఖండ్ కు చెందిన ఒక లబ్ధిదారు లతో పాటు చింత‌పండు కు విలువ జోడింపు ఇంకా మార్కెటింగ్ సంబంధిత లబ్ధిదారు; మ‌ధ్య ప్ర‌దేశ్ నుండి డిడియు-జికెవై, ఇంకా శానిట‌రీ నాప్‌కిన్ ల త‌యారీ మ‌రియు మార్కెటింగ్‌లో; రాజ‌స్థాన్ కు చెందిన సౌర ఫ‌ల‌కాలు మ‌రియు దీపాల త‌యారీ, ఇంకా మార్కెటింగ్‌లో; మ‌హారాష్ట్ర కు చెందిన డిడియు-జికెవై లబ్ధిదారు తో పాటు ప‌శు స‌ఖి లో కృషి చేస్తున్న స్వయం సహాయ బృందాలకు సంబంధించిన వారు ఈ సూటి సంభాష‌ణ లో పాలుపంచుకోనున్నారు. అలాగే, దివ్యాంగుల సంక్షేమానికై కృషి చేస్తున్న త‌మిళ నాడు కు చెందిన స్వయం సహాయ బృందాలు; స్వ‌యం స‌హాయ‌క బృందాల స్థాప‌న లో కృషి చేసిన తెలంగాణ కు చెందిన ఓఎక్స్ ట‌ర్న‌ల్ క‌మ్యూనిటీ రిసోర్స్ ప‌ర్స‌న్; గుజ‌రాత్ కు చెందిన వేప విత్త‌నాల సేక‌ర‌ణ మ‌రియు మార్కెటింగ్‌ లో కృషి చేస్తున్న ఎస్ హెచ్ జికి చెందిన లబ్ధిదారు; జ‌మ్ము & క‌శ్మీర్ లో పాడి కేంద్రం తాలూకు ఎస్ హెచ్ జి యొక్క లబ్ధిదారు లు కూడా ఈ కార్య‌క్ర‌మంలో పాలుపంచుకొంటారు. మ‌హిళ‌ల సాధికారితకు పాటుపడుతున్న డిఎవై-ఎన్ఆర్ఎల్ఎమ్‌ అతి పెద్ద సంస్థాగ‌త వేదిక గా ఆవిర్భ‌వించింది. ఈ కార్య‌క్ర‌మం ప్ర‌స్తుతం 29 రాష్ట్రాలు మ‌రియు 5 కేంద్ర పాలిత ప్రాంతాల‌ లోని 600 జిల్లాల‌లో విస్తరించినటువంటి 4884 బ్లాకుల‌ లో అమ‌ల‌వుతోంది. 2018 మే నెల నాటికి 5 కోట్ల మందికి పైగా మ‌హిళ‌లను 45 ల‌క్ష‌ల స్వ‌యం స‌హాయ‌క బృందాల (ఎస్ హెచ్ జి ల)లోకి తీసుకోవడం జ‌రిగింది. దీనికి తోడు, 2.48 ల‌క్ష‌ల గ్రామీణ సంస్థ‌లను మ‌రియు 20,000 క్ల‌స్ట‌ర్ స్థాయి స‌మాఖ్య‌ ల‌ను సైతం ప్రోత్స‌హించ‌డ‌మైంది.